304 от настоящото споразумение, като започват добросъвестни консултации с цел постигане на взаимно приемливо решение.
 2. Страна може да поиска провеждане на консултации, като изпрати до другата страна с копие до Комитета по търговия писмено искане, в което се посочват спорната мярка и разпоредбите на настоящото споразумение, посочени в член 304 от настоящото споразумение, които тя счита за приложими.
 3. Консултациите се провеждат в срок от 30 дни от датата на получаване на искането и се провеждат, освен ако страните не се договорят за друго, на територията на страната ответник. Консултациите се считат за приключени след изтичане на 30 дни от датата на получаване на искането, освен ако двете страни не решат да ги продължат. Цялата поверителна информация, разкрита по време на консултациите, остава поверителна.
 4. Консултациите по неотложни въпроси, включително тези, които са свързани с бързо развалящи се или сезонни стоки, се провеждат в срок от 15 дни от датата на подаване на искането и се считат за приключени след изтичане на 15 дни от датата на подаване на искането.
 5. Когато консултациите се отнасят до транспорта на енергийни стоки по мрежи и една от страните счита решението на спора за неотложно поради цялостно или частично прекъсване на транспорта между Украйна и ЕС като страна на природен газ, нефт или електроенергия, те се провеждат в срок от три дни от датата на подаване на искането и се считат за приключени три дни след датата на подаване на искането, освен ако страните не решат да ги продължат. Цялата поверителна информация, разкрита по време на консултациите, остава поверителна.
 6. Ако консултациите не са проведени в срока, установен съответно в параграф 3 от настоящия член или параграф 4 от настоящия член, или ако консултациите са приключили, без да се стигне до взаимно приемливо решение, страната ищец може да поиска сформирането на арбитражен комитет в съответствие с член 306 от настоящото споразумение.
 Раздел 1
 Арбитражна процедура
 Член 306
 Започване на арбитражна процедура
 1. Когато страните не успеят да решат спора посредством консултации, както е предвидено в член 305 от настоящото споразумение, страната ищец може да поиска сформирането на арбитражен комитет.
 2. Искането за сформиране на арбитражен комитет се отправя в писмен вид до страната ответник и до Комитета по търговия. Страната ищец посочва в искането си конкретните спорни мерки и предоставя кратко обобщение на правното основание за иска, така че да изложи ясно обстоятелствата по спора. В случай че страната ищец поиска сформирането на комитет с мандат, различен от стандартния, тя включва в писменото си искане предложение за формулирането на такъв специален мандат.
 3. Освен ако страните не са се договорили за друго, в срок от пет дни от датата на сформиране на арбитражния комитет, мандатът на арбитражния комитет се състои в следното:
 „да разгледа въпроса, посочен в искането за сформиране на арбитражен комитет, да се произнесе относно съвместимостта на въпросната мярка с разпоредбите на настоящото споразумение, посочени в член 304 от настоящото споразумение, и да се произнесе с решение в съответствие с член 310 от настоящото споразумение.“
 Член 307
 Състав на арбитражния